stanford-oval/wikipedia huggingface dataset:
Crashbox

| --- | --- |

 סוגה:  מופע מגוון, מופע משחק
 יוצרים:  איימון הרינגטון, ג'ון ווטקין
 בימוי:  דייב תומאס
 שחקנים:  מגי ביירד Veena Bidasha S. סקוט בולוק גרג איגלס אריף ס. קינצ'ן פיטר לוריא דאון מקסי אידי מקלורג מייקל מקשיין ריצ'י מונטגומרי אלן שלאיפר ג'ון ווטקין מרי וייס דני וולס
 ארץ מקור:  קנדה קנדה ארצות הברית ארצות הברית
 שפות:  אנגלית 
 מספר עונות:  2
 מספר פרקים:  52
 הפקה
 הפצה:  הולו, HBO Max, האחים וורנר טלוויזיה 
 אורך פרק:  כ-25 דקות לפרק
 שידור
 רשת שידור:  HBO
 תקופת שידור מקורית:  1 בפברואר 1999 – 1 באפריל 2000
 קישורים חיצוניים
 דף התוכנית ב-IMDb
 
Crashbox היא תוכנית טלוויזיה קנדית-אמריקאית לנוער, המשודרת ב-HBO Family של HBO. הוא יצא לראשונה ב-1 בפברואר 1999 והסתיים ב-1 באפריל 2000 בארצות הברית ובקנדה. המטרה העיקרית היא ללמד אנשים על מתמטיקה, היסטוריה, עובדות על בעלי חיים, חידות ופעילויות אחרות.
Crashbox הייתה אחת ההשקות המחודשות של HBO Family בפברואר 1999. אין תוכניות VHS / DVD ליציאת התוכנית, אך ניתן למצוא אותה בשירותי סטרימינג שונים.
הַסרָטָה

Crashbox הופק על ידי Planet Grande Pictures, עם תמיכה באנימציה על ידי Cuppa Coffee Studios בשנת 1998. Planet Grande משתף פעולה עם חברת האנימציה במשך 7 חודשים כדי להשלים 13 שעות של תכנות.
עלילה

בתוך מחשב גיימינג מעשרות שנים, הוא לוקח אותנו בתוכו עם חבורה של רובוטים שמייצרים מחסניות ירוקות (שמפוסלות מחימר) כדי לטעון משחקים. בכל פרק יש שבעה משחקים חינוכיים בני 2 עד 5 דקות.
הערות שוליים

↑  Richard Katz, "HBO in Family way with heavy push of new fare", Variety, September 9, 1998.
↑  Lynne Heffley, "HBO Launches Spinoff With Pair of Excellent Kids' Shows", Los Angeles Times, February 1, 1999.
↑  Eichhorn, P: "Cuppa Coffee brews up a special blend of animation Take One Magazine, Summer, 1999, No. 24
סברינה המכשפה הצעירה (סדרת אנימציה)

| --- | --- |
סמליל התוכנית
סמליל התוכנית
 מבוסס על:  סברינה המכשפה הצעירה
 סוגה:  קומדיה, פנטזיה
 מדבבים:  אמילי הארט Jason Michas דייוויד סובולוב שנטל סטרנד קרי סאמר Lalainia Lindbjerg מליסה ג'ואן הארט Bill Switzer ניק בקאי Jay Brazeau 
 מדבבים בעברית:  שרית וינו אלעד, אלון אופיר, לימור שפירא, סיון שביט, אוהד שחר, לירון לב, שפרירה זכאי, מיכל צפיר
 ארץ מקור:  ארצות הברית ארצות הברית
 שפות:  אנגלית 
 מספר עונות:  2
 מספר פרקים:  52
 תוכנית המשך:  עולמה הסודי של סברינה
 הפקה
 הפצה:  Disney–ABC Domestic Television 
 אורך פרק:  22 דקות
 שידור
 רשת שידור:  UPN 
 רשת שידור בישראל:  ערוץ 2-טלעד   ערוץ הילדים   ערוץ ג'וניור
 תקופת שידור מקורית:  27 בספטמבר 1999 – 24 באפריל 2001
 קישורים חיצוניים
 דף התוכנית ב-IMDb
 
סברינה המכשפה הצעירה היא סדרה מצוירת אמריקאית מצליחה המבוססת על קומדיית מצבים המצולמת "סברינה המכשפה הצעירה". עלילת הסדרה מתמקדת בסברינה ספלמן, בת למכשף ולאם בת תמותה. היא גרה עם שתי דודותיה בגרינדייל (לפי הקומיקס) או בוסטברידג', מסצ'וסטס (לפי הסדרה המצולמת), ומנסה להתמודד עם השייכות שלה לשני העולמות.
הסדרה מדובבת לעברית בסרטי רז בבימוי שפרירה זכאי. הסדרה שודרה בארץ בשנת 2000.בתחילה במסגרת "זמן דיסני" בזכיינית של ערוץ 2, טלעד. וכמה שנים מאוחר יותר שודרה בשידורים חוזרים, כסדרה עצמאית, בערוץ הילדים ובערוץ ג'וניור.
בשנת 2002 הופק לסדרה סרט בשם "סברינה: חברות לנצח", שבעקבותיו הופקה לסדרה סדרת המשך בשם "עולמה הסודי של סברינה".
דמויות

סברינה ג'. ספלמן (שרית וינו אלעד): גיבורת הסדרה, מכשפה צעירה אשר גורמת לטעיות בכישופים. לומדת איך להיות מכשפה מוצלחת, אך נוטה להיכנס לתסבוכות.
סיילם סייברהאגן (אלון אופיר): החתול המדבר של סברינה. בעבר היה מכשף שניסה להשתלט על העולם, וכעת משמש הן כחיית המחמד של סברינה והן כיועץ וחבר לעת מצוא כחלק מתהליך החזרה למוטב.
זלדה והילדה ספלמן (לימור שפירא וסיון שביט בהתאמה): הדודות של סברינה. בנות 500 שנים לפחות, אך תקועות בגוף של בנות עשרה עקב קללה שהוטלה עליהן כעונש על שימוש לא אחראי בקסמים.
מרטין קוויגלי (אוהד שחר): דודה של סברינה מצד אמה, אשר משמש האפוטרופוס עבור סברינה, זלדה והילדה. לרוב אדיב והגיוני, אם כי לעיתים חם מזג.
ג'מיני "ג'ם" סטון (מיכל צפיר): נערה עשירה ושחצנית אשר מזלזלת בכל מי שאינו עשיר כמוה.
הארווי קינקל (לירון לב): החבר של סברינה. אדיב, ישר ולעיתים תמים.
קלואי פלאן (סיון שביט): חברתה הטובה של סברינה. משמשת כקול ההיגיון בכל פעם שדוד קוויגלי איננו נמצא. בת התמותה היחידה מלבד קוויגלי שמכירה את הסודות הקסומים של סברינה.
פרי "פיי" מקדונלד (דורון בן-עמי): חברו הגאון והאקסנטרי של הארווי.
המלכה אנצ'נטרה (מיכל צפיר): מלכת המכשפות. שחצנית וקשת עורף, ועם זאת נוהגת להשיב טובה תחת טובה כאשר מישהו עוזר לה.
STS-126

STS-126, היא משימה בתוכנית מעבורות החלל של נאס"א, ששוגרה ב-15 בנובמבר 2008 (0:55 שעון UTC). המשימה נועדה להביא ציוד, אספקה, ואשת צוות החדשה לתחנת החלל הבינלאומית. מעבורת החלל אנדוור שוגרה ב-15 בנובמבר עם שבעה אסטרונאוטים, ועגנה בהצלחה בתחנת החלל לאחר יומיים. המעבורת נשארה עגונה בתחנת החלל במשך שהות של 11 יום, 16 שעות ו-46 דקות, ובמהלך המשימה בוצעו ארבע הליכות חלל. המעבורת התנתקה ב-28 בנובמבר ונחתה בבסיס חיל האוויר אדוארדס ב-30 בנובמבר, עקב מזג אוויר גרוע במרכז החלל קנדי.
הצוות

מפקד המשימה: ארצות הברית כריסטופר פרגוסון (Christopher Ferguson)
טייס:ארצות הברית אריק בו (Eric A. Boe)
מומחה משימה:ארצות הברית סטיבן בואן (Stephen G. Bowen)
מומחית משימה:ארצות הברית היידימרי סטפנישין-פייפר
מומחית משימה:ארצות הברית ג'ואן היגינבוטם (Joan Higginbotham)
מומחה משימה:ארצות הברית שיין קימברו (R. Shane Kimbrough)
מהנדסת טיסה:ארצות הברית סנדרה מגנוס - בהמראה בלבד
מהנדס טיסה:ארצות הברית גרגורי שמיטוף (Gregory Chamitoff) בנחיתה בלבד
המשימה

נאס"א החליטו להגדיל, החל מ-2009, את צוות המדענים השוהים דרך קבע בתחנת החלל הבינלאומית משלושה אסטרונאוטים לשישה. החלטה זו חייבה ביצוע שינויים והתקנות מיוחדות בתחנת החלל.
למשימה STS-126 שתי מטרות:
חידוש האספקה לתחנת החלל, בעזרת מודול הלוגיסטיקה הרב תכליתי "לאונרדו" ותיקון מערכת ההינע של קולט השמש אלפא, כדי שזה יעקוב אחר תנועת השמש ויפיק אנרגיה הדרושה לתחנה.
האסטרונאוטים התקינו בתחנה עוד חדרי שינה, שירותים ומתקן רחצה כחלק מהכנות לקליטת שוהים נוספים. כחלק ממטרה זו הביאה המעבורת מתקן טיהור שתן שהופך את השתן למים ראויים לשתייה ויחסוך הובלת מים מכדור הארץ לתחנה. ביום השמיני של המשימה, אחרי הניסוי הראשון שנועד לאפשר לקיחת המים המטוהרים לכדור הארץ לשם בדיקתם, התקלקל המתקן. חושדים שהתקלה נגרמה באחד מהמנועים או באחד הסנסורים.
השיגור בוצע בהצלחה ב-14 בנובמבר 2009 וב--16 בנובמבר מעבורת החלל אנדוור עגנה בתחנת החלל הבין-לאומית בה שהה צוות משלחת מס' 18 לתחנת החלל הבין-לאומית בפיקוד מייקל פינק. ב-17 בנובמבר החלו עבודות בהעברת ציוד ממודול לוגיסטי "לאונרדו" לתחנת החלל. העבודות בוצעו בעזרת זרוע רובוטי קנדארם2.
ב-18 בנובמבר, 20 בנובמבר ו-22 בנובמבר סטפנישין-פפייפר, קימברו ובוון ביצעו פעולות חוץ רכביות במשך כולל של כ-20 שעות.
ב-26 בנובמבר הסתיימו עבודות בהעברת ציוד ממודול לוגיסטי והאו הוחזר לתא המטען של המעבורת.
מעבורת החלל אנדוור התנתקה מתחנת החלל ב-28 בנובמבר. סנדרה מגנוס הצטרפה לצוות מס' 18 ובמקום גרגורי שמיתוף שעזב את תחנת החלל. עקב תנאי מזג האוויר נחיתה עברה מפלורידה לקליפורניה. מעבורת החלל נחתה במסלול נחיתה מס' 4 בבסיס חיל האוויר אדוארדס ב-30 בנובמבר. מסלול נחיתה זה היה קצר ב-910 מ' מסלול נחיתה רגיל ולכן נדרשו פעולות מיוחדות. הנחיתה עברה ללא בעיות.
המשימה > פעילות חוץ רכבית

|  | אסטרונאוטים | החלה | הסתיימה | משך | המשימה |
| --- | --- | --- | --- | --- | --- |

| הליכת החלל הראשונה | היידימרי סטפנישין-פייפר  סטיבן בואן | 18 בנובמבר  18:09 UTC | 19 בנובמבר 01:01 UTC | 6 שעות ו-52 דקות | העברת מכל חנקן ריק לתא מטען של מעבורת החלל, העברת ציוד לאחסון בחלק החיצוני של תחנת החלל, טיפול במודול קיבו, טיפול ביחידת חיבורים של פאנל סולארי |
| הליכת החלל השנייה | היידימרי סטפנישין-פייפר  שיין קימברו | 20 בנובמבר  17:58 UTC | 21 בנובמבר 00:43 UTC | 6 שעות ו-45 דקות | תחזוקת תחנת החלל |
| הליכת החלל השלישית | היידימרי סטפנישין-פייפר  סטיבן בואן | 22 בנובמבר  18:01 UTC | 23 בנובמבר 00:58 UTC | 6 שעות ו-57 דקות | תחזוקת תחנת החלל |
ראו גם

משימות מעבורות החלל
הערות שוליים

↑  STS-126 MCC Status Report #15, באתר נאס"א, 21 בנובמבר 2008
| משימות מעבורת החלל אנדוור |
| --- | --- | --- |
| משימות | STS-49 • STS-47 • STS-54 •STS-57 • STS-61 • STS-59 • STS-68 • STS-67 • STS-69 • STS-72 • STS-77  • STS-89 • STS-88 • STS-99 • STS-97 • STS-100 • STS-108 • STS-111 • STS-113 • STS-118 • STS-123 • STS-126 • STS-127 • STS-130 • STS-134 |  |
17 באפריל

17 באפריל הוא היום ה-107 בשנה (108 בשנה מעוברת). עד לסיום השנה, נשארו עוד 258 ימים.
אירועים היסטוריים ביום זה

1636 – יסוד העיר טמבוב
1839 – גואטמלה הופכת לרפובליקה
1882 – האימפריה העות'מאנית מאמצת את סמלה
1895 – מלחמת סין–יפן הראשונה – נחתם הסכם שימונוסקי שמעביר לידי האימפריה היפנית את קוריאה, פורט ארתור וטאיוואן
1912 – פורצות פרעות התריתל כנגד היהודים בעיר פאס שבמרוקו
1932 – הקיסר האתיופי היילה סלאסי מבטל את העבדות
1939 – סטלין חותם על האמנה האנטי נאצית בין רוסיה, צרפת ובריטניה
1942 – הגנרל הצרפתי אנרי ז'ירו נמלט משביו בידי גרמניה הנאצית
1945 – בניטו מוסוליני בורח מסאלו למילאנו
1946 – צרפת מכירה בעצמאות סוריה
1955 – מתכנסת ועידת באנדונג, התכנסות מדינות מאסיה ואפריקה במטרה לדון בסכסוך הערבי-ישראלי. המדינות סיימו את הוועידה בהכרזת תמיכה בצד הערבי
1958 – נפתח היריד העולמי בבריסל (בלגיה)
1961 – ארצות הברית פותחת בפלישה למפרץ החזירים בקובה
1969 – אלכסנדר דובצ'ק אולץ לפרוש מתפקיד המזכיר הכללי של המפלגה הקומוניסטית בצ'כוסלובקיה
1970 – במסגרת תוכנית אפולו האמריקאית, החללית אפולו 13 מצליחה לנחות בשלום לאחר התפוצצות מכל חמצן על החללית בדרכה לירח
1971 – מצרים, לוב וסוריה מקימות פדרציה (FAR)
1975 – הקמר רוז' משתלטים על קמבודיה
1984 – אנשי השגרירות הלובית בלונדון יורים על מפגינים והורגים שוטרת בריטית. בתגובה בריטניה מנתקת את הקשרים הדיפלומטיים עם לוב
1986 – אנשי הבידוק של אל על מגלים חומר נפץ שהושתל בתחתית מזוודתה של אן מרי מרפי, נוסעת תמימה, ומכשילים את ניסיון הפיגוע בטיסת אל על מלונדון שיזמה סוריה
1989 – ארגון הפועלים הפולני "סולידריות" זוכה למעמד חוקי
1998 – שיגור משימת מעבורת החלל קולומביה STS-90 לביצוע משימות במיקרוכבידה במסגרת מעבדת SPACELAB
2006 – הושבעה הכנסת השבע עשרה
2021 – מניין המתים העולמי ממגפת הקורונה עולה על 3 מיליון
נולדו

963 – סוון הראשון, מלך דנמרק ומלך אנגליה (נפטר ב-1014)
1818 – אלכסנדר השני קיסר רוסיה (נרצח ב-1881)
1849 – ויליאם דיי, מדינאי ושופט אמריקני (נפטר ב-1923)
1880 – לנרד וולי, ארכאולוג בריטי (נפטר ב-1960)
1882 – ארתור שנאבל, פסנתרן ומלחין פולני יהודי (נפטר ב-1951)
1885 – איזק דינסן (שם העט של קארן בליקסן), סופרת דנית, מחברת הספר הידוע זכרונות מאפריקה (נפטרה ב-1962)
1894 – ניקיטה חרושצ'וב, מנהיג ברית המועצות (נפטר ב-1971)
1896 – דבורה דרכלר, חברת ארגון "שומר" ומחללי מאורעות תל-חי (נהרגה ב-1920)
1909 – אבנר בר-און, הצנזור הצבאי הראשי של מדינת ישראל (נפטר ב-1998)
1910 – משה וילנסקי, מלחין ומוזיקאי ישראלי (נפטר ב-1997)
1913 – חביב כנען, עיתונאי ישראלי וחוקר פרקים בתולדות היישוב (נפטר ב-1991)
1916 – סירימאבו בנדרנאיקה, פוליטיקאית מסרי לנקה, שירתה כראש ממשלה שלוש פעמים, כולל כראש ממשלת ציילון ב-1960; ראש הממשלה הראשונה של העולם המודרני (נפטרה ב-2000)
1918 – ויליאם הולדן, שחקן קולנוע אמריקאי, זוכה פרס האוסקר (נפטר ב-1981)
1919 – רעיה יגלום, אשת ציבור ופילנתרופית ציונית ישראלית (נפטרה ב-2017)
1923 – צבי צור, הרמטכ"ל השישי של צה"ל (נפטר ב-2004)
1925 – יהודה מזור, כימאי ישראלי (נפטר ב-2004)
1926 – אהרן ידלין, פעיל ציבור, חבר הכנסת ושר החינוך בממשלת רבין הראשונה (נפטר ב-2022)
1927 – צ'אנדרה שקאר, ראש ממשלת הודו השמיני (נפטר ב-2007)
1928 – סינתיה אוזיק, סופרת אמריקאית, זוכת פרס אורנג' ופרסים אחרים
1931 – ג'ונפיי טאקיגוצ'י, מדבב וקריין יפני (נפטר ב-2011)
1936 – דניאל פרידמן, פרופסור אמריטוס למשפטים, חתן פרס ישראל לחקר המשפט ושר המשפטים בממשלת ישראל השלושים ואחת
1936 – פרג' פרי, צלם ישראלי ומייסד פוטו פרג'
1941 – אנדריי אזולאי, יועצו של מלך מרוקו, מוחמד השישי
1951 – יקי יושע, במאי ותסריטאי קולנוע ישראלי
1954 – בן-דרור ימיני, עיתונאי, בעל טור, עורך ופובליציסט ישראלי
1956 – נתן דטנר, שחקן ישראלי
1959 – שון בין, שחקן אנגלי
1964 – אלון גרינפלד, שחמטאי בדרגת רב-אמן ומאמן שחמט ישראלי
1967 – הנרי איאן קיוזיק, שחקן סקוטי
1972 – ג'ניפר גארנר, שחקנית קולנוע וטלוויזיה
1974 – ויקטוריה בקהאם, זמרת ומעצבת אופנה אנגלייה
1976 – מונה מזור, שחקנית קולנוע אמריקאית ממוצא יהודי
1978 – עידו מוסרי, שחקן, במאי, מנחה טלוויזיה, מוזיקאי ומדבב ישראלי
1980 – רודי סעדה, בדרן, סטנדאפיסט, שחקן תיאטרון וטלוויזיה ישראלי
1980 – לירון לב, שחקנית טלוויזיה ישראלית
1983 – גל אלברמן, כדורגלן ישראלי
1986 − אילסי ג'ובר, זמרת-יוצרת אמריקאית
1992 – יספר סטויבן, רוכב אופני כביש בלגי
1998 – אוסאגי בסקומה, כדורגלן ברמודי (נפטר ב-2021)
2002 – אסף יסעור, לוחם טאקוונדו פאראלימפי
נפטרו

1748 – רבי רפאל מלדולה (רב בליבורנו) (נולד ב-1685)
1790 – בנג'מין פרנקלין, מדינאי ומדען אמריקאי (נולד ב-1706)
1932 – פטריק גדס, ביולוג ואדריכל סקוטי, תכנן את רחובות העיר תל אביב בראשית דרכה (נולד ב-1854)
1933 – קוטה מרג'נישווילי, במאי תיאטרון גאורגי (נולד ב-1872)
1948 – קנטרו סוזוקי, ראש ממשלת יפן (נולד ב-1868)
1986 – הרמן גרבה, חסיד אומות העולם, שהעיד במשפטי נירנברג (נולד ב-1900)
1997 – חיים הרצוג, הנשיא השישי של מדינת ישראל (נולד ב-1918)
1998 – לינדה מקרטני, צלמת ומוזיקאית בלהקת "ווינגס", אשתו של המוזיקאי פול מקרטני (נולדה ב-1941)
2004 – עבד אל-עזיז א-רנתיסי, טרוריסט פלסטיני, נהרג בסיכול ממוקד (נולד ב-1947)
2008 – רוממיה הלוי-סגל, מפקד ממר"ם וראש המועצה המקומית סביון (נולד ב-1935)
2014 – גבריאל גארסיה מארקס, סופר קולומביאני, חתן פרס נובל לספרות (נולד ב-1927)
2016 – דוריס רוברטס, שחקנית אמריקאית (נולדה ב-1925)
2018 – ברברה בוש, אשתו של הנשיא ה-41 של ארצות הברית ג'ורג' הרברט ווקר בוש (נולדה ב-1925)
2019 – יעקב נחושתן, איש ציבור ומשפטן ישראלי (נולד ב-1925)
2019 – אלאן גארסיה, נשיא פרו (נולד ב-1949)
2020 – נורמן האנטר, כדורגלן אנגלי (נולד ב-1943)
2020 – אנט אוגוסט, זמרת ופעילה חברתית האיטית (נולדה ב-1940)
2021 – חיים שפיר, איש אצ"ל ומתאגרף ישראלי (נולד ב-1929)
2021 – הישאם בסטאוויסי, שופט מצרי וסגן נשיא בית הדין המצרי לביטול (נולד ב-1951)
2023 – רחל גלון, אנטומולוגית ישראלית (נולדה ב-1926)
2024 – גדעון סאמט, עיתונאי ישראלי, בעל טור והעורך האחראי של "הארץ" (נולד ב-1940)
חגים ואירועים החלים ביום זה

החג הלאומי של סמואה האמריקנית
יום ההמופיליה הבינלאומי (אנ')
ראו גם

16 באפריל – 18 באפריל
אפריל
לוח אירועים שנתי
בנג'מין פרנקלין
פרץ הירשביין

| --- | --- |

 לידה:  7 בנובמבר 1880 הורדנה 
 פטירה:  16 באוגוסט 1948 (בגיל 67) לוס אנג'לס, ארצות הברית 
 מדינה:  פולין 
 שפות היצירה:  פולנית, יידיש, עברית 
 בן או בת זוג:  אסתר שומיאצ'ר-הירשביין 
 
מימין לשמאל: ישראל יהושע זינגר, מלך ראוויטש, פרץ מרקיש, אורי צבי גרינברג, פרץ הירשביין ומנדל אלקין, ב-1922
"הבימה" מציגה את "ילדי השדה" של הירשביין, 1935
פרץ הירשביין (7 בנובמבר 1880 – 16 באוגוסט 1948) היה משורר מחזאי וסופר יידיש אמריקאי יליד פולין, מן היוצרים הידועים ביידיש, ומן הפוריים שביניהם.
תולדות חייו ויצירתו

הירשביין נולד בהורדנה שבפולין שתחת שליטת האימפריה הרוסית (בשטחי בלארוס המודרנית) בשנת 1880. הוא למד בחינוך הדתי המסורתי, אך בגיל הנעורים עבר לחינוך דתי מתקדם ופתוח. הוא הגיע לוילנה בגיל 18, ושם הצטרף לחוגי המחתרת נגד השלטון הרוסי מצד אחד, ולחוגים לומדי העברית וההשכלה המודרנית מצד שני. בשנת 1904 הגיע לוורשה הבירה, והחל בכתיבתו הספרותית. בתחילת דרכו כתב עברית, כמה ממחזותיו הראשונים נכתבו עברית, אבל לימים נטש את העברית והתמסר לכתיבה ביידיש בלבד.
בשנת 1908 הגיע פרץ הירשביין לאודסה, הצטרף למרכז הספרותי העברי בהנהגתו של ביאליק, ובסיועו של ביאליק הקים להקה דרמטית. על במת הלהקה העלה מחזות יידיש שלו ושל אחרים והתפרסם מאוד בעולם היהודי, באירופה ובאמריקה. כעשרים שנה, עד שנת 1930 נדד פרץ הירשביין בעולם. הוא ביקר בין השאר בארצות אירופה השונות, בארץ ישראל, בדרום אסיה, בסין בהודו וביפן. סוף מסעותיו היה בארגנטינה ואחר כך בארצות הברית. בשנת 1930 השתקע בניו יורק ופעל בה עשר שנים. את שמונה שנותיו האחרונות עשה בלוס אנג'לס. הוא כתב תסריט לסרט "שדות ירוקים".
הירשביין נפטר ונקבר בלוס אנג'לס ב-1948.
כאמור, יצירותיו הראשונות נכתבו עברית, שירים וסיפורים שנדפסו בבמות שונות. אך, את עיקר פרסומו ותהילתו בעולם היהודי רכש כמחזאי. מחזותיו שנכתבו במקורם ביידיש תורגמו ללשונות רבות. שניים ממחזותיו, "ילדי השדה" ו"בנות הנפח", הוצגו בעברית בתיאטרון "הבימה". כיוצרי יידיש אחרים הירשביין לא נאחז בארץ ישראל, והיה מוכר בקהילות יהודיות ברחבי העולם.
פרץ הירשביין כתב למעלה משמונים כרכי סיפורים שירים ומחזות. וכן ספרי מסעות ממסעותיו הרבים בעולם. לעברית תורגמו מעט מאוד מיצירותיו. לבד מהמחזות שהוצגו בתיאטרון, תורגמו גם מעט משיריו.
מיצירותיו של פרץ הירשביין בעברית

בנות הנפח, מחזה, תרגם אברהם לוינסון, הוצג בהבימה, בשנת 1940.
אליהו הנביא, מערכון, תרגם נחום מליץ, 1954.
אליהו הנביא, מעשיה, תרגם פסח גינזבורג, 1928.
במהלך החיים, 1900-1910, תרגם מרדכי חלמיש, 1971.
דרמות, ספר ראשון: א) בין ילדי השדה, ב) תקיעת כף, ג) בצל הדורות. תרגם לעברית המחבר, 1922.
הולכים וכבים, מחזה בארבע מערכות, ורשה, תרס"ח.
ילדים, חיזיון במערכה אחת, ורשה תרס"ז.
מחזות, מרים, נבלה, עולמות בודדים, הולכים וכבים, ורשה 1923.
תקיעת כף, דרמה עם חמש תמונות ופרולוג, אודסה, אחיאסף, תרס"ח.
הדו, סיפור מסעו בהודו, הוצאת מצפה, תרצ"א, תל אביב, תרגם א.צ. גרינברג
הערות שוליים

↑  שי"ן, "בנות הנפח" (להצגת־הבכורה של "הבימה"), הצופה, 12 בינואר 1940
↑   דב-בער קוטלרמן, על "שוטוקו", באתר הארץ, 21 בדצמבר 2022
| --- | --- |
בקרת זהויות :  NLI: 987007262746305171  PLWABN: 9810594653905606  BnF: cb16169313r (data)  CiNii: DA14255178  GND: 119093243  ISNI: 0000 0000 8144 9395  LCCN: n83121374  MusicBrainz: a028dbf9-4d59-4991-8ad4-3124a3f0f52c  NLA: 36502452  NTA: 298987597  SELIBR: 61041  SNAC: w6rb7b8g  Trove: 1261935  VIAF: 64809865   WorldCat (עם VIAF): 64809865
ג'וני בראבו

| --- | --- |

ג'וני בראבו
 מבוסס על:  What a Cartoon! 
 סוגה:  אנימציה, קומדיה
 יוצרים:  ואן ברטיבל ג'ף בנט מיי וויטמן טום קני
 כותבים:  סת' מקפרלן 
 בימוי:  בוץ' הארטמן, רוברט אלוורז, John McIntyre, Kent Butterworth 
 מדבבים:  לארי דרייק ברנדה ואקרו דוני אוסמונד
 ארץ מקור:  ארצות הברית
 שפות:  אנגלית 
 מספר עונות:  4
 מספר פרקים:  65
 הפקה
 חברת הפקה:  Image Production House, האנה-ברברה 
 הפצה:  Cartoon Network 
 אורך פרק:  כ-30 דקות
 שידור
 רשת שידור:  Cartoon Network
 רשת שידור בישראל:  Cartoon Network   ערוץ הילדים
 תקופת שידור מקורית:  7 ביולי 1997 – 27 באוגוסט 2004
 קישורים חיצוניים
 אתר רשמי
 דף התוכנית ב-IMDb
 
ג'וני בראבו (באנגלית: Johnny Bravo) היא סדרת אנימציה אמריקאית קומית שנוצרה על ידי ואן פרטיבל. הסדרה הופקה במקור עבור ערוץ Cartoon Network בין השנים 1999-1997, חודשה בשנת 2000 והסתיימה רשמית ב-2004. היא סדרת קומדיית מצבים שמיועדת גם לצעירים וגם למבוגרים.
בישראל הסדרה שודרה בערוץ Cartoon Network בחברות יס והוט בתחילת העשור הראשון של המאה ה-21, אולם בשנת 2005 הופסקו שידורי ערוץ Cartoon Network בהוט בשל בעיות בהסדרים הכספיים. הסדרה שודרה גם בערוץ הילדים עם תרגום לעברית.
דמויות ראשיות

ג'וני בראבו: לג'וני יש מראה של ג'יימס דין וקול כשל אלביס פרסלי. הוא נרקיסיסט וטיפש בצורה קיצונית, תכונות אלה מובילות אותו לחוסר יכולת למשוך נשים. לג'וני כמה משפטים מאפיינים כגון "היא רוצה אותי" (She wants me) "היי מותק" (Hey honey). ג'וני נוהג לאמץ את שריריו על מנת להרשים נשים, מה שכלל אינו עוזר לו. ג'וני תמיד מרכיב את משקפי השמש השחורים שלו, עקב כך לא רואים את עיניו בכל הסדרה. בראיון שהעניק ואן פרטיבל ל-Cartoon Network סיפר כי שאב את השם ג'וני בראבו מפרק מהסדרה "חבורת בריידי". בפרק, חלומו של גרג בראדי להפוך להיות זמר כמעט מתגשם כאשר הוא נבחר על ידי מפיקי הקלטות לשיר תחת שם הבמה ג'וני בראבו.
באני בראבו: אמו של ג'וני. באני היא אם אוהבת בצורה קיצונית ומאוד מסורה לבנה, נראה כי יש לה עבר מסתורי וגדול ובפרקים מסוימים בסדרה מגלים כישרונות ופרטים מן העבר שלה. כמו בנה, גם היא אינה מורידה את משקפייה ומעולם לא ראו עקב זאת את עיניה. אף שהיא אוהבת את בנה מאוד היא לעיתים אינה מקשיבה לו עקב זלזול בגלל האינטליגנציה הנמוכה שלו. לא ידוע דבר על בעלה, אביו של ג'וני.
סוזי: סוזי היא ילדה בת 5, ג'ינג'ית, מהשכונה (לעיתים ג'וני קורא לה "ילדת שכנים קטנה"). פיקחית וקשקשנית מאוד. בהרבה פרקים ניתן לראות כי היא מאוהבת בג'וני מעל הראש. הוריה לא נראו מעולם אך נראה כי מקושרת לסלבריטאים רבים, כמו שבאחד מן הפרקים נגלה כי פארה פוסט היא דודתה.
קארל: קארל הוא גאון מקומי וחנון, מאוד אינטליגנטי אך לפעמים מוזר וביישן. הוא הופיע לראשונה בסוף העונה הראשונה בעת שינויים שעשו בסדרה. נראה כי חברו היחידי הוא ג'וני אף על פי שלעיתים קרובות ג'וני  דוחה אותו. נראה כי בעבר קארל היה מציק לג'וני בתיכון מכיוון שהיה גבוה ממנו בהרבה באותו זמן. לפעמים קארל משתמש בג'וני למטרת הניסויים שלו.
פופס: פופס הוא בעלים של מסעדת צ'ילי מקומית וחמדן אשר יכול להיחשב כאביו המחליף של ג'וני. הוא לעיתים נותן לג'וני עצות אבהיות אשר לעיתים קרובות מתגלות כחסרות תועלת ולפעמים אף גורמות בעיות לג'וני. ארוחת הצ'ילי שלו עשויה מחומרים חשודים והוא מגיש אוכל אשר נעשה מחיות רבות כגון פנדות, כלבי ים ועיטמים ("נשר קירח"). כמו קארל, פופס הופיע לראשונה בעונה השנייה אחרי שינויים בסדרה.
מאסטר האמה: מאסטר האמה הוא מורה לאמנויות לחימה. ג'וני לומד אצלו אך תמיד נכשל בלימודי אמנויות הלחימה. כמו פופס וקארל גם מאסטר האמה נוסף לאחר שינויים בסדרה.
דוני אוסמונד: דוני הוא דמות מזערית, מופיע לעיתים רחוקות בפרקים אחדים. הוא נראה כמעודד ואופטימי מאוד עד לגבול הטיפשות. בהופעתו הראשונה הוא היה המטפלת של ג'וני. הדמות שלו היא ניגוד חד של ג'וני כשהוא רציני, מה שלעיתים גורם למתיחות ביניהם.
ילד הג'ונגל (עונה ראשונה): ילד הג'ונגל הוא ילד קטן עם כוח חזק בצורה קיצונית אשר חי בג'ונגל ומדבר עם חיות.
הופעות אורח

בסדרה היו מספר רב של הופעות אורח של סלבריטאים אמריקאים, כגון: דון קנטוס, ג'סיקה בל, אלק בולדווין, לוק פרי, פארה פוסט, וינדילה קירסבום, אדם וסט, מיק ג'אגר, ריצ'רד סימונס, מיסטר טי, מארק המיל, שאקיל אוניל, סת' גרין, קורטיס ארמסטרונג, צ'אק די, ג'פרי טמבור וטיה קאררי.
הופעות אורח מפורסמות נוספות היו מהדמויות של חברת האנה-ברברה כגון: סקובי-דו, פרד פלינסטון, יוגי דב, הנץ הכחול והאקלברי האונד.
היה מתוכנן לצאת סרט לא מצויר לג'וני בראבו, לתפקיד הראשי לוהק "The Rock" (דוויין ג'ונסון). תאריך היציאה המתוכנן היה נובמבר 2006 אך מסיבה לא ידועה הפקת הסרט בוטלה.
מדבבים ודמויות

| --- | --- |
ג'וני בראבו: ג'ף בנט
באני בראבו: ברנדה ואקקארו
סוזי הקטנה: מיי ויטמן
קרל: טום קני
פופס: לארי דרייק
מספר: מייקל דורן
STS-122

STS-122, היא משימה בתוכנית מעבורות החלל של נאס"א שתוכננה במקור לדצמבר 2007, אך בשל תקלות בחיישני ניתוק הדלק נדחה שיגורה פעמיים. המשימה, של מעבורת החלל אטלנטיס שוגרה  ב-7 בפברואר 2008 ונחתה ב-20 בפברואר. המטרה העיקרית הייתה להביא לתחנת החלל מודול קולומבוס.
צוות

מפקד המשימה: ארצות הברית סטפן פריק  (Stephen Frick)
טייס: ארצות הברית אלן פוינדקסטר (Alan G. Poindexter)
מומחה משימה: ארצות הברית סטנלי לאב (Stanley G. Love)
מומחה משימה: ארצות הברית רקס ולהיים (Rex J. Walheim)
מומחה משימה: ארצות הברית לילנד מלווין (Leland D. Melvin)
מומחה משימה: גרמניה האנס שלגל (Hans Schlegel) מסוכנות החלל האירופית
מהנדס טיסה: צרפת לאופולד איארטס (Léopold Eyharts) מסוכנות החלל האירופית - בהמראה בלבד
מהנדס טיסה: ארצות הברית דניאל טני (Daniel M. Tani) - בנחיתה
המשימה

המשימה תוכננה במקור ל-6 בדצמבר 2007, אך בשל תקלות בחיישני ניתוק הדלק נדחה שיגורה פעמיים. השיגור שתוכנן ל-7 בפברואר עבר בהצלחה. ב-9 בפברואר מעבורת החלל אטלנטיס התחברה לתחנת החלל הבין-לאומית בה שהתה משלחת מס' 16 בפיקוד פגי ויטסון.
ב-11 בפברואר בוצעו פעולות בשחרור מודול "קולומבוס" מתא המטען של המעבורת. לצורך כך בוצע פעילות חוץ רכבית בה השתתפו רקס ולהיים וסטנלי לאב. היא נמשכה כ-8 שעות והסתיימה בהצלחה.
ב-13 בפברואר בוצע פעילות חוץ רכבית נוספות בהשתתפות ולהיים ושלגל. היא נמשכה כ-7 שעות. פעילות חוץ רכבית אחרונה בהשתתפו ולהיים ולאב בוצע ב-15 בפברואר והיא נמשכה כ-7.5 שעות.
ב-18 בפברואר מעבורת החלל אטלנטיס התנתקה מתחנת החלל. על הסיפון היה דניאל טאני שעזב את תחנת החלל (במקום למשלחת קבועה הצטרף ליאופולד איארטס). ב-20 בפברואר המעבורת נחתה במסלול נחיתה מס' 15 במרכז החלל קנדי.
המשימה > פעילות חוץ רכבית

|  | אסטרונאוטים | החלה | הסתיימה | משך | המשימה |
| --- | --- | --- | --- | --- | --- |

| הליכת החלל הראשונה | רקס ולהיים  סטנלי לאב | 11 בפברואר  14:13 UTC | 11 בפברואר 22:11 UTC | 7 שעות ו-58 דקות | התקנת מכשיר נוסף על החלק החיצוני של מודול "קולומבוס" |
| הליכת החלל השנייה | רקס ולהיים  האנס שלגל | 13 בפברואר 14:27 UTC | 13 בפברואר 21:12 UTC | 6 שעות ו-45 דקות | החלפת מכל חנקן |
| הליכת החלל השלישית | רקס ודהיים  סטנלי לאב | 15 בפברואר  12:07 UTC | 15 בפברואר 20:32 UTC | 7 שעות ו-25 דקות | התקנת מכשיר נוסף על החלק החיצוני של מודול "קולומבוס", פירוק גירוסקופ לא תקין והעברתו למעבורת החלל |
ראו גם

משימות מעבורות החלל
הערות שוליים

↑  סוכנויות הידיעות, "אטלנטיס" שוגרה -המעבדה האירופית תותקן בחלל, באתר הארץ, 7 בפברואר 2008
| משימות מעבורת החלל אטלנטיס |
| --- | --- | --- |
| משימות | STS-51-J • STS-61-B • STS-27 •STS-30 • STS-34 • STS-36 • STS-38 • STS-37 • STS-43 • STS-44 • STS-45  • STS-46 • STS-66 • STS-71 • STS-74 • STS-76 • STS-79 • STS-81 • STS-84 • STS-86 • STS-101 • STS-106 • STS-98 • STS-104 • STS-110 • STS-112 • STS-115 • STS-117 • STS-122 • STS-125 • STS-129 • STS-132 • STS-135 |  |